Դրակուլա_(ֆիլմ,_2014)
Սյուժե
Օսմանյան Կայսրությունը իր յանիչարների շարքում հավահագրում էր տղաներ տարբեր ավերված գյուղերից։ Պարզվեց, որ նրանցից մեկը երիտասարդ Վլադ Ցեպեշն էր՝ Վալախիայի իշխանի որդին։ Նա ամենաուժեղ և հուժկու զինվորներից մեկն էր, ով կռվում էր թուրքերի դրոշի ներքո։ Անցնում էր ժամանակը և նա զգում էր իր կատարած ամբողջ չարիքը։ Շուտով Վլադը վերադառնում է իր երկիրը, որպեսզի կառավարի իր տարածքները, երկրի խաղաղության և բարգավաճման համար։ Նա դառնում է սիրված և հարգված իշխան հպատակների կողմից։ Կազմում է ընտանիք՝ անչափ սիրելով կնոջը և որդուն։ Մի անգամ Վլադը և մի քանի զինվորներ հայտնաբերում են թուրքական հետախույզների ջոկատ։ Նրանց հետքերը տանում են մի սար, որտեղ կար մի քարանձավ, որը թաքնվելու համար շատ հարմար էր։ Այնտեղ Վլադը հայտնաբերում է ջախջախված ոսկորներ և հասկանում է, որ ինչ որ մեկը կամ ինչ որ բան սպանել է ամբողջ ջոկատը։ Հանկարծակի մի հրեշ հարձակվում է ջոկատի վրա և բոլորին ոչնչացնում է, բացի Վլադից, ով հասցրեց դուրս գալ լույսաշխարհ։ Այնուհետև ուշադիր զննելուց հետո տեսնում է մի մարդանման հրեշ, այնուհետև հեռանում է քարանձավից։ Վանականներց մեկը Վլադին պատմում է հրեշ վամպիրների մասին, ով ուներ մարդկային արյան ծարավ։ Իշխանը խնդրում է ոչ մեկին չպատմել դրա մասին, քանի որ ժողովուրդը անհանգստացած է թուրքերի ներկայությունից։ Մի անգամ զատկի խնջույքի ժամանակ մտնում են թուրքական զինվորները հարկ հավաքելու։ Վլադի և հարկահավաքների մեջ վեճ է առաջանում մեռած հետախույզների համար, որից հետո վերջիններիս կողմից Մուհամեդ սուլթանի հրամանն է փոխանցվում, ըստ որի իշխանը պարտավոր էր հազար տղաներ տալ սուլթանին յանիչարների բանակը համալրելու համար։ Այդ հրամանը Վլադի մոտ զայրութ է առաջացնում, բայց նա ստիպված է համակերպվել, քանի որ անհնազանդությունը կբերեր պատերազմի։ Ապավինելով սուլթանի ողորմածությանը, քանի որ Վլադը ընկերական հարաբերությունների մեջ էր սուլթանի հետ։ Իշխանը խնդրում է չվերցնել երեխաներին, ի պատասխան լսում է չոր մերժում։ Վլադին ոչինչ չէր մնում անելու քան նրանց տալ իր սեփական որդուն, բայց վերջին րոպեին, երբ թուրքական ներկայացուցիչը մոտենում է, նա որդուն կարգադրում է փախչել մոր մոտ, իսկ թուրքերին կոտորում է։ Հասկանալով, որ իր ժաղովրդին ենթարկել է մահվան, Վլադը սլանում է դեպի սարը, որտեղ բնակվում է վամպիրը։ Նրանից խնդրում է տալ իրեն ուժ, որպեսզի փրկի իր ժողովրդին և ընտանիքը։ Վամպիրը զգուշացնում է Վլադին, եթե նա երեք օրվա ընթացքում իր արյան ծարավը չտիրապետի, ապա կդառնա չար, որը մինչև այսօր չտեսնված բան է, եթե իշխանը իր ծարավը չխաղաղեցին, ապա նա երեք օրվա ընթացքում մարդ կդառնա։ Ուժ ստանալով Վլադը շտապում է տուն, որպեսզի կոտորածի դեմն առնի։ Միայնակ նա կոտորում է թուրքական ամբողջ զորքը, որից հետո ժողովրդի մեջ միտք է տարածվում իբր իշխանը անմաքուր ուժի է տիրապետում։ Վլադը ամբողջ ուժով պայքարում է արյան ծարավի դեմ, ինչի մասին պատմում է իր կնոջը՝ Միրենային։ Կինը այդ ընդունում է, որպես զոհ ընդհանուր փրկության համար, և ամուսնուն չի բացահայտում և ասում է, որ Վլադը գնացել է հետախուզության և կհասնի մայրամուտին։ Երբ իշխանը սպասում է մթությանը վլիացիների վրա հարձակվում է թուրքական ջոկատը, Վլադը հասցնում է փրկել իր ընտանիքը և իր ժողովրդին տանում է Կոզյա վանքը։ Վանքի պատերի ներսում իշխանին բացահայտում են և փորձում են այրել, որը նրան կատաղության է հասցնում, սակայն կինը՝ Միրենան հանգստացնում է ամուսնուն տեսնելով, որ այդ ամենինչը դիտում է իրենց որդի Ինգերասը։ Վլադին մնում է մեկ գիշեր դիմանալ որպեսզի դառնա մարդը, դրա համար նա շտապում է թուրքական զորքը ջախջախել մինչև լուսաբաց։ Մինչև նա զբաղված է մարտով, թուրքերը մտնում են վանք և սկսում են կոտորածը, Վլադը չի հասցնում փրկել կնոջը, ով ընկնում է կիրճը, մեռնելով նա խնդրում է խմել իր արյունը, որպեսզի փրկի իրենց որդուն։ Վլադը ուժ չունի նրան մերժել և ենթարկում է իրեն ընդմիշտ չարիքի։ Գալով վանք և տեսնելով մեռնողներին, նա վերափոխում է նրանց և նրանք դառնում են արնախումների։ Նրանց հետ նա հարձակվում է թուրքերի ճամբարի վրա, որտեղ սպանում է սուլթան Մուհամեդին։ Այն բանից հետո, երբ բոլոր թուրքերին կոտորուն են, վամպիրները ցանկանում են Ինգերասի արյունը, որտեղ մարդիկ այսուհետև նրանց թշնամիներն էին, այդ պահին հայտնվում է Լուկիան եղբայրը և խնդրում է Վլադին բաց թողնել իր հետ, օրհնելով նրանց ամպերը ցրում է, արևի լույսը սպանում է բոլոր վամպիրներին, ինչպես նաև իրեն՝ Վլադին։ Ֆիլմի վերջում երևում է, թե ինչպես է թագադրվում Ինգերասը, այնուհետև Վլադը վերածնվում է, ցիգան Շկելգիմը ամենուրեք հետևելով իշխանին խմեցնում է իր սեփական արյունը։ Ֆիլմի վերջին մասում ժամանակակից աշխարհը, որտեղ Վլադը դիմավորում է Միրենային, նրանք սկսում են տարված շփվել իրար հետ։ Ֆիլմի վերջում, այն վամպիրը որը Վլադին ուժ էր տվել հետևում է նրան արտասանելով աս բառերը «Թող սկսվի խաղը»։